Anucis
Anūcis -is, f., (Aegyptie ˁnq.t, prius fere /ʕaˈnaːq’Vtʰ/ dein /ʕaˈnuːq’ǝ/, "fluidam" significans) erat dea Aegyptia, praesertim Syenae et Seti culta, cum Nilo sociata. Per interpretationem Graecam Vestam esse dicitur. Anucis depingi solet coronam plumarum calamorumve excelsarum gerens. Anucis cum deo Chnube et dea Satide in triade colebatur, sed quas partes inter socios suos agat non constat: forsitan sit soror Satidis, forsitan coniunx altera Chnubis. Templum Anucis insulae Seti exstructum est, in quo dedicatio exstat Pharaonis Dynastiae 13 Sochotis III, et multo postea Amenophis II Dynastiae 18 sacellum etiam dedicavit. In Regno Novo erat pompa fluviatica Deae mense Pachon